ตร.เข้าคุยบ้านนักศึกษา ม.พะเยา เหตุเคยขึ้นเวทีคนอยากเลือกตั้ง - เปิดคุกคามถึงบ้าน นศ.ในรอบสัปดาห์
ศูนย์ทนายความเพื่อสิทธิมนุษยชน เผย ตร.เข้าคุยบ้านนักศึกษา ม.พะเยา เหตุเคยขึ้นเวทีคนอยากเลือกตั้งตั้งแต่เดือน ก.พ.เพนกวิน เปิดลำดับเหตุการณ์เจ้าหน้าที่ตำรวจ - ทหารคุกคามนักศึกษา12 เม.ย.2561 รายงานว่า วันนี้เมื่อเวลาประมาณ 12.00 น. ได้มีเจ้าหน้าที่สันติบาล จำนวน 2 นาย เดินทางไปที่บ้านของ ชินภัทร วงค์คม นักศึกษาคณะรัฐศาสตร์และสังคมศาสตร์ มหาวิทยาลัยพะเยา ระบุมาพูดคุย ปรับความเข้าใจ เรื่องการทำกิจกรรมทางการเมือง หลัง ชินภัทร เคยขึ้นเวทีของกลุ่มฟื้นฟูประชาธิปไตยตั้งแต่เมื่อเดือนกุมภาพันธ์ชินภัทร เปิดเผยว่าก่อนหน้านี้ในเดือนกุมภาพันธ์ ตนเคยไปร่วมขึ้นเวทีของกลุ่มฟื้นฟูประชาธิปไตย (DRG) ที่มหาวิทยาลัยธรรมศาสตร์ ท่าพระจันทร์ เมื่อวันที่ 24 ก.พ.61 ในงาน ปากปราศรัย น้ำใจเชือดเผด็จการ: 3-2-1 ถึงเวลาเปลี่ยน ซึ่งเป็นกิจกรรมเรียกร้อง คสช. ให้กำหนดวันเลือกตั้งที่ชัดเจน และหยุดสืบทอดอำนาจ ต่อมาหลังกิจกรรมดังกล่าว ชินภัทรได้รับทราบจากเพื่อนบ้าน ว่าได้มีเจ้าหน้าที่ทหารและตำรวจประมาณ 10 นาย เดินทางไปที่บ้านในจังหวัดพะเยา แต่ขณะนั้นไม่มีใครอยู่บ้าน จึงไม่ได้พบเจ้าหน้าที่ หลังจากนั้น ก็ไม่ได้มีเจ้าหน้าที่เดินทางมาอีกจนกระทั่งในช่วงเที่ยงที่ผ่านมา ได้มีเจ้าหน้าที่นอกเครื่องแบบ ระบุว่าเป็นเจ้าหน้าที่ตำรวจสันติบาลในจังหวัดพะเยา จำนวน 2 นาย เดินทางเข้ามาที่บ้าน และได้สอบถามถึงตน เจ้าหน้าที่ระบุว่าได้รับคำสั่งให้มาเยี่ยมและมาพูดคุย ปรับความเข้าใจ โดยเจ้าหน้าที่ได้สอบถามเรื่องการทำกิจกรรมของ ชินภัทร และสอบถามถึงการทำกิจกรรมของกลุ่มนักศึกษาที่กรุงเทพฯ ด้วย พร้อมกับระบุว่าสถานการณ์บ้านเมืองตอนนี้ยังไม่ปกติ ขออย่าให้ออกมาเคลื่อนไหว และได้บอกกับทางครอบครัวของชินภัทรว่าอยากให้ลูกตั้งใจเรียนก่อนจะดีกว่า เจ้าหน้าที่ได้ถ่ายรูปของชินภัทรเอาไว้ ก่อนจะเดินทางกลับไปชินภัทร เปิดเผยว่าไม่ได้รู้สึกหวาดกลัวแต่อย่างใด เพราะคาดไว้อยู่แล้วว่าอาจจะมีเจ้าหน้าที่มา ตั้งแต่ไปร่วมขึ้นเวทีที่มหาวิทยาลัยธรรมศาสตร์ แต่การมาของเจ้าหน้าที่ ก็ทำให้ทางครอบครัวตกใจ เพราะไม่มีการแจ้งมาล่วงหน้า และเข้ามาหาถึงที่บ้านเลยทั้งนี้ ในช่วงอาทิตย์ที่ผ่านมา มีเจ้าหน้าที่ทหารและตำรวจเดินทางไปติดตามกลุ่มนักศึกษาที่ทำกิจกรรมในหลายพื้นที่ ทั้งกรณีสามนิสิตคณะรัฐศาสตร์ จุฬาลงกรณ์มหาวิทยาลัย ที่ได้ทำกิจกรรมชูป้าย ชาวจุฬาฯ รักลุงตู่ (เผด็จการ) โดยขีดกากบาทที่คำว่าลุงตู่ ขณะ พล.อ.ประยุทธ์จันทร์โอชา ไปกล่าวปาฐกถาที่หอประชุมจุฬาฯ เมื่อวันที่ 9 เม.ย. ก็ได้มีเจ้าหน้าที่นอกเครื่องแบบเข้าไปติดตามตัวทั้งที่บ้านและที่มหาวิทยาลัย โดยมีการพยายามขอข้อมูลส่วนตัวต่างๆ และเข้าพูดคุยเรื่องการทำกิจกรรมกับครอบครัว (ดู)ขณะที่วานนี้ (11 เม.ย.) ศูนย์ทนายความเพื่อสิทธิมนุษยชน รายงานไว้แล้วว่า มีเจ้าหน้าที่ทหารเดินทางไปที่บ้านของ จตุพล คำมี นักศึกษาคณะวิทยาศาสตร์ มหาวิทยาลัยเชียงใหม่ และ ประสิทธิ์ ครุธาโรจน์ นักศึกษาคณะมนุษยศาสตร์ มหาวิทยาลัยเชียงใหม่ ซึ่งเป็นสองนักศึกษาที่ถูกเจ้าหน้าที่ทหารแจ้งความดำเนินคดีเรื่องการชุมนุมทางการเมือง จากการทำกิจกรรมรวมพลคนอยากเลือกตั้งที่หน้ามหาวิทยาลัยเชียงใหม่ โดยเป็นการติดตามเรื่องการทำกิจกรรมเช่นเดียวกันวานนี้เช่นกันที่สำนักงานข้าหลวงใหญ่สิทธิมนุษยชนแห่งสหประชาชาติ (UNOHCHR)เพนกวิน พริษฐ์ ชิวารักษ์ นักศึกษาคณะรัฐศาสตร์ มหาวิทยาลัยธรรมศาสตร์ อดีตเลขาธิการกลุ่มการศึกษาเพื่อความเป็นไทและ นิสิต จุฬาลงกรณ์มหาวิทยาลัย ที่ชูป้ายข้อความลักษณะเสียดสีว่า ชาวจุฬาฯ รักลุงตู่ (เผด็จการ) ต่อหน้า พล.อ.ประยุทธ์ จันทร์โอชา เมื่อวันที่ที่ 9 เม.ย.ที่ผ่านมา คือ บอล ธนวัฒน์ วงศ์ไชย รองประธานสภานิสิตจุฬาฯและ หนูดี วิรัลพัชร รอดแก้ว นิสิตชั้นปีที่ 3 คณะรัฐศาสตร์ จุฬาฯเดินทางเข้าพบตัวแทนสำนักงานข้าหลวงใหญ่สิพริษฐ์ โพสต์ลำดับเหตุการณ์เจ้าหน้าที่ตำรวจ - ทหารคุกคามนักศึกษา ผ่านเฟสบุ๊คแฟนเพจ ดังนี้วันอังคาร: เจ้าหน้าที่ตำรวจนอกเครื่องแบบมาขอข้อมูลส่วนตัวเพื่อนนิสิตจุฬา (ธนวัฒน์ วงศ์ไชย) ที่มหาวิทยาลัย ตามไปคุยกับแม่ของเพื่อนนิสิตอีกคนหนึ่ง (วิรัลพัชร รอดแก้ว) ที่บ้าน และไปด้อม ๆ มอง ๆ ที่ร้านค้าของครอบครัวเพื่อนนิสิตอีกคน (วศินี พบูประภาพ)วันพุธ: ทหารในเครื่องแบบเข้าไปคุยกับพ่อของเพื่อนนักศึกษา มช. (จตุพล คำมีและประสิทธิ์ ครุธาโรจน์ - 1 ใน 6 คนถูกคดีชุมนุมที่หน้ามหาวิทยาลัยเชียงใหม่)วันนี้ เมื่อสิบนาทีที่แล้ว: เจ้าหน้าที่ตำรวจนอกเครื่องแบบมาหาเพื่อนนักศึกษามหาวิทยาลัยพะเยา (ชินภัทร วงศ์คม เคยขึ้นเวทีคนอยากเลือกตั้ง) ถึงที่บ้านขอประณามการกระทำเหล่านี้ พวกเรานิสิตนักศึกษาไม่มีอาวุธ ไม่เป็นภัยต่อความมั่นคงของชาติ จะเป็นก็เป็นแต่ภัยความมั่นคงของท่าน อย่ามาอ้างประเทศชาติแสวงหาผลประโยชน์ให้ตัวเอง ท่านจะทำอะไรก็ขอให้นึกบ้างว่าอีกสิบปีคนจะจดจำท่านอย่างไรแต่ผมจะจดจำท่าน และเมื่อโอกาสมาถึง ทุกคนที่มีส่วนร่วมกับการคุกคามนี่จะต้องรับผิดชอบ
ศูนย์ทนายความเพื่อสิทธิมนุษยชน เผย ตร.เข้าคุยบ้านนักศึกษา ม.พะเยา เหตุเคยขึ้นเวทีคนอยากเลือกตั้งตั้งแต่เดือน ก.พ.เพนกวิน เปิดลำดับเหตุการณ์เจ้าหน้าที่ตำรวจ - ทหารคุกคามนักศึกษา 12 เม.ย.2561
คนอยากเลือกตั้ง,ชินภัทร วงค์คม,ตำรวจ,ทหาร,เยี่ยมบ้าน